b'\n_START_ARTICLE_\nKrajinski arhitekt\n_START_PARAGRAPH_\nKrajinski arhitekt je oseba, ki je izobra\xc5\xbeena na podro\xc4\x8dju krajinske arhitekture. Delo krajinskega arhitekta obsega: analiza lokacije, inventarizacijo lokacije, prostorsko na\xc4\x8drtovanje, projektiranje zasaditev, ocenjevanje, upravljanje meteorne vode, trajnostno na\xc4\x8drtovanje, izdelava vseh faz projektov za izgradnjo in vzdr\xc5\xbeevanje, vsi na\xc4\x8drti po veljavnih gradbenih predpisih._NEWLINE_Izraz "krajinski arhitekt" je dovoljeno nositi le registriranim \xc4\x8dlanom zbornice arhitektov (Zbornica za arhitekturo in prostor Slovenije - ZAPS) - poleg ustrezne univerzitetne izobrazbe - odvisno od dr\xc5\xbeave. Do pred nekaj leti je bilo obi\xc4\x8dajno, da je bilo treba izpolniti pred za\xc4\x8detkom \xc5\xa1tudija \xc5\xa1e hortikulturno vajeni\xc5\xa1tvo (po navadi pri urejanju vrtov in okolice ali v drevesnicah), kar pa danes ni aktualno._NEWLINE_Krajinski arhitekti lahko so lahko samostojni podjetniki in zaposleni ali uradniki v upravah in organizacijah.\n_START_SECTION_\nZgodovina\n_START_PARAGRAPH_\nIzraz "krajinski arhitekt" se je v literaturi prvi\xc4\x8d pojavil pri  Johannu Georgu Sulzerju leta 1778. Bil je \xc5\xa1vicarski teolog in filozof razsvetljenstva. Njegova Allgemeine Theorie der Sch\xc3\xb6nen K\xc3\xbcnste (Splo\xc5\xa1na teorija lepih umetnosti) je bila prva enciklopedija v nem\xc5\xa1kem jeziku, ki je sistemati\xc4\x8dno pokrivala vsa podro\xc4\x8dja estetike. Na splo\xc5\xa1no pa je bilo o vrtnarskem umetniku govora v 18. in 19. stoletju. Od 1900 se je uveljavil izraz vrtnarski arhitekt. Hkrati je iz Amerike pri\xc5\xa1el izraz krajinski arhitekt (prvi\xc4\x8d uporabljen za Fredericka Law Olmsteda, oblikovalca Centralnega parka v New Yorku) in v Franciji arhitekt pejsa\xc5\xbeev. Standardna uporaba izraza krajinski arhitekt je \xc5\xa1ele od leta 1945.\n_START_SECTION_\nObseg dejavnosti\n_START_PARAGRAPH_\nKrajinski arhitekt se ukvarja z na\xc4\x8drtovanjem pokrajine ali odprtih prostorov znotraj in zunaj mest, vasi in skupnosti. Za to izdeluje razli\xc4\x8dne na\xc4\x8drte in nadzira njihovo izvajanje kot vodja gradnje. Tematski spekter sega od \xc4\x8diste zasnove do okoljskih vpra\xc5\xa1anj.\n_START_SECTION_\nKonceptualno sektorsko na\xc4\x8drtovanje v prostoru\n_START_PARAGRAPH_\nMo\xc5\xbene dejavnosti na tem podro\xc4\x8dju so mestni zeleni koncepti, oblikovanje in akcije za zadovoljevanje mestnih problemov in nalog v okviru preoblikovanja degradiranih obmo\xc4\x8dij, ozelenjevanja,\xe2\x80\xa6 in na\xc4\x8drtovanje turizma in trajnostnega razvoja mest.\n_START_SECTION_\nNa\xc4\x8drtovanje objektov\n_START_PARAGRAPH_\nPodro\xc4\x8dje snovanja objekta je obse\xc5\xbeno kot poklicna dejavnost na\xc4\x8drtovanja zgoraj opisanih podro\xc4\x8dij. Na\xc4\x8drtovanje vklju\xc4\x8duje \xc5\xa1tudije, idejni projekt, oblikovanje, odobritev in na\xc4\x8drtovanje izvajanja, spremljanje gradnje, pripravo smernic pri izvajanje del in vzdr\xc5\xbeevanju, tehni\xc4\x8dno svetovanje lastnikom stavbe v zasebnih, poslovnih in javnih sektorjih._NEWLINE_Naloge se v skladu z razli\xc4\x8dnimi zahtevami in strukturo kupcev spreminjajo. Segajo od vrtnega svetovanja na zasebnih vrtovih, javnih trgih, poslovnih prostorih, \xc5\xa1portnih igri\xc5\xa1\xc4\x8dih, do okolice spomenikov in projektov za obnovo v zavarovanem obmo\xc4\x8dju. Na nekaterih podro\xc4\x8djih so specializirani krajinski arhitekti, npr. arhitekti golf igri\xc5\xa1\xc4\x8d.\n_START_SECTION_\nRazvojno na\xc4\x8drtovanje\n_START_PARAGRAPH_\nV okviru razvojnega na\xc4\x8drtovanja krajinski arhitekti skupaj z arhitekti med drugim sodelujejo pri pripravi krajinskih na\xc4\x8drtov, presoje vplivov na okolje (PVO), na\xc4\x8drtov ohranjanja krajine in prostorskih na\xc4\x8drtov. Slednji so del na\xc4\x8drtovanja vseh okoljskih vidikov, vklju\xc4\x8dno z ohranjanjem narave. Okoljsko poro\xc4\x8dilo soustvari tudi krajinski arhitekt v povezavi z ustreznimi strokovnjaki razli\xc4\x8dnih strok. Cilj tega je, da se dolo\xc4\x8di vpliv na okolje na\xc4\x8drtovanega razvoja v okviru razvojnega na\xc4\x8drtovanja in vrednotenja.\n_START_SECTION_\nZdru\xc5\xbeenja\n_START_PARAGRAPH_\nStrokovno zdru\xc5\xbeenje v Nem\xc4\x8diji je Zveza nem\xc5\xa1kih krajinskih arhitektov (Bund Deutscher Landschaftsarchitekten - BDLA), v \xc5\xa0vici Zveza \xc5\xa1vicarskih krajinskih arhitektov in arhitektinj (Bund Schweizer Landschaftsarchitekten und Landschaftsarchitektinnen - BSLA), v Avstriji avstrijska dru\xc5\xbeba za krajinsko arhitekturo in krajinsko na\xc4\x8drtovanje (\xc3\x96sterreichische Gesellschaft f\xc3\xbcr Landschaftsplanung und Landschaftsarchitektur - \xc3\x96GLA), v Sloveniji je Dru\xc5\xa1tvo krajinskih arhitektov Slovenije. Mednarodna krovna organizacija je Mednarodna zveza krajinskih arhitektov (International Federation of Landscape Architects - IFLA).'